Shih Tzu

Shih Tzu ni mbwa wa mapambo wa saizi ndogo, anayejulikana kwa manyoya yake marefu, uso wa duara wenye pua fupi. Asili ya mbwa huyu ni China, ambako alifugwa katika familia za kifalme, hasa katika kipindi cha Nasaba ya Ming na Nasaba ya Qing. Shih Tzu kwa Kichina humaanisha "mbwa simba", kutokana na muonekano wake unaofanana na simba katika sanaa za kale za Kichina.American Kennel Club – Shih Tzu

Mbwa huyu ana mwili mdogo wa mviringo huku miguu yake ikiwa mifupi lakini imara. Uzito wake wa kawaida ni kati ya kilo 4 hadi 7, wakati kimo chake hufikia sentimita 20 hadi 28. Manyoya yake ni marefu, mazito na laini, yanayoweza kuwa na rangi mbalimbali kama nyeupe, dhahabu, nyeusi, au mchanganyiko anuwai wa rangi. Nywele zake huhitaji matunzo ya mara kwa mara ikiwa ni pamoja na kupigwa mswaki na kukatwa au kusukwa.Encyclopedia Britannica – Shih Tzu

Tabia ya Shih Tzu inaelezewa kuwa mchangamfu, mpole, na mwenye upendo mkubwa kwa familia. Mbwa hawa hupenda sana kuambatana na watu na ni wachangamfu kwa wageni. Ingawa si walinzi wakubwa, wanaweza kubweka kutoa tahadhari. Ni chaguo zuri kwa maisha ya mijini au katika nyumba ndogo.VCA Animal Hospitals – Shih Tzu

Shih Tzu hawahitaji mazoezi makali, lakini pia wanahitaji matembezi ya kila siku na muda wa kucheza. Wanaweza kuathiriwa na matatizo ya kupumua kutokana na pua fupi, pamoja na matatizo ya macho kama vile kuumia kwa corneaKornea ni sehemu ya mbele, ya uwazi, na iliyopinda ya jicho la mbwa. Inafanya kazi kama dirisha linaloruhusu mwanga kuingia ndani ya jicho kwa ajili ya kuona na pia hulinda jicho dhidi ya vumbi na vijidudu.

Kornea husaidia kulenga mwanga kuelekea retinani. Ikiwa kornea itaumia, mbwa anaweza kuathirika sana. Kidonda cha kornea ni jeraha linalotokea kwenye uso wa kornea, na huambatana na maumivu makali.

Dalili za kidonda cha kornea ni pamoja na mbwa kujikuna au kukwaruza jicho mara kwa mara, kutoa machozi mengi, kuogopa mwanga, jicho kuonekana na doa jeupe au ukungu, na kope ya tatu kujitokeza.

Matibabu yanapaswa kutolewa na daktari wa mifugo. Hii inaweza kujumuisha kutumia matone ya macho yenye dawa, kuepuka kugusa jicho, na upasuaji mdogo kama jeraha ni kubwa.

Kwa sababu kornea ni nyeti, tahadhari na uchunguzi wa mapema ni muhimu ili kuzuia matatizo makubwa kama upofu.. Utunzaji wa nywele na usafi wa macho ni muhimu ili kudumisha afya njema.

Kwa ujumla, Shih Tzu wanaweza kuishi kati ya miaka 10 hadi 16 wakipatiwa matunzo bora.

Marejeo

Viungo vya nje
 American Kennel Club – Shih Tzu
 Encyclopedia Britannica – Shih Tzu
 VCA Animal Hospitals – Shih Tzu
 United Kennel Club – Shih Tzu

Jamii:Mbwa na jamaa